Kamu bisa jelasin ke aku soal Andrea Leadsom dalam bahasa melayu?

Andrea Jacqueline Leadsom (; lahir Salmon pada 13 Mei 1963) ialah seorang ahli politik United Kingdom dari Parti Konservatif yang terpilih menjadi Ketua Dewan Rakyat United Kingdom pada 11 Jun 2017. Sebelum ini, beliau memegang jawatan sebagai Setiausaha Alam Sekitar, Makanan dan Hal Ehwal Luar Bandar dari tahun 2016-2017 semasa pentadbiran Theresa May. Beliau juga pernah menjadi Menteri Tenaga dari tahun 2015-2016 sewaktu pentadbiran David Cameron. Beliau sendiri sudah menjadi ahli parlimen sejak terpilih di daerah Northamptonshire Selatan pada pilihan raya umum 2010.

Leadsom dikenali sebagai penyokong Brexit sepanjang kempen referendum Kesatuan Eropah 2016. Keputusan referendum ini sendiri menunjukkan bahawa majoriti rakyat United Kingdom ingin keluar dari Kesatuan Eropah. David Cameron lalu mengundurkan diri, dan Leadsom menjadi salah satu dari lima calon ketua Parti Konservatif yang baru. Pada putaran kedua, beliau menduduki kedudukan kedua selepas Theresa May. Mereka berdua seharusnya melaju ke putaran ketiga yang akan melibatkan semua ahli Parti Konservatif, tetapi Leadsom mengundurkan diri sebelum pemungutan suara dapat dilaksanakan, kerana beliau merasakab bahawa beliau tidak mempunyai sokongan majoriti. Beliau akhirnya menyokong pencalonan May yang kemudian terpilih sebagai ketua parti dan Perdana Menteri.